Notum sit tam presentibus quam futuris quod ego Villanus de Alneto, in bona mea memoria existens, dedi et concessi domui militie Templi, in elemosinam quicquid habeo in villa de Sancey, cum omnibus pertinentiis suis, tam in molendinis quam in nemoribus, in terris, in pratis, in ripariis. Et hoc donum facio pro salute anime mee et parentum meorum, et domini mei comitis Henrici, qui eamdem villam michi dedit. Hanc donationem facio libere absque omni retentione. Hujus rei testes sunt dominus Ogerus de Sancto Cheron et dominus Willelmus, frater ejus, et dominus Guido de Chapis, et dominus Clarembaudus de Capis, et dominus Gauffridus de Villaardoyn, et dominus Gauffridus Putefin. Hoc donum fuit factum in presentia fratris Guillelmi de Ardillières, qui tunc erat marescallus militie domus Templi, et fratris Roberti de Chaumille, qui tunc erat preceptor domus Templi Accon. Et ut donum istud firmum foret et stabile, presentem paginam sigilli mei munimine roboravi, et rogavi dominum Ogerum de Sancto Cheron ut et testis esset hujus doni, et ut cartam istam impressione sui communiret sigilli. Actum anno gracie millesimo ducentesimo quinto.